Габровци (област Велико Търново)
Габровци е село в Северна България. То се намира в община Велико Търново, област Велико Търново.

География 
Габровци е малко село в близост до гр. Килифарево, намира се на около 4 km вдясно след Килифарево по пътя от Велико Търново за прохода Хаинбоаз. Селото е разположено в дефилето на река Еньовица, която е приток на река Белица. От Габровци може да се стигне до село Димитровци, село Шодековци и махалите Деветаци, Свирците, Долен и Горен Еньовец. Има също коларски път за Трявна. Също оттам минава и стар римски път, който излиза на село Стражата, а оттам за Южна България.

За отбелязване е, че това е единственото село в община В. Търново, което не е водоснабдено.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 
Празникът на с. Габровци е на 26 октомври (Св. Димитър, Димитровден), когато се провежда сборът на селото.

Населението се събира основно на 14 февруари (Трифон Зарезан). Също така в с. Габровци се е празнувал и църковният празник Томина неделя, който се пада на първата неделя след Великден.

Флора и фауна 
Благодарение на географското си разположение, както и липсата на човешка дейност в последните 30 – 40 години, околностите на с. Габровци са обрасли с отчасти непроходими гори и храсталаци.

В околностите се среща едър и дребен дивеч, както и глутници чакали.

За отбелязване е високата популация на пълзящи влечуги, най-вече отровните видове пепелянка и усойница. Докато усойницата е разпространена по-скоро в горските масиви, то пепелянката се среща по-често по скалистото корито на р. Еньовица, което ѝ предлага прекрасни условия за убежище и лов. Едно от обиталищата са скалите около естествения вир „Скокъ“. Легендата гласи, че човек, подгонен от разлютена пепелянка със зелена опашка, в уплаха си е прескочил широкия 4 m вир, за да спаси живота си. От там и името, а не от естествения водопад, който пълни дълбокия на места 1,5 m вир.

Поради липсата на медицински пункт в близост до село Габровци, не съществува статистика на смъртните случаи, предизвикани от ухапванията от отровни влечуги.

Културни събития 
От 2012 г. насам ежегодно в селото се провежда (благодарение на домакините Теодора и Георги Миланови) „Габровцисток“ – арт-събитие, съчетаващо изобразително изкуство, фотография и рок-музика.

Други 
През 2014 г. се навършват 120 години от построяването на църквата „Св. Димитър“ в селото. По този повод през месец март 2012 г. е основано сдружение „Св. Димитър 2012“ (Булстат ЕИК 176 259 871) с цел събиране на средства за отдавна належащия ремонт и възстановяването ѝ.

Източници

Външни препратки 
 Сдружение „Св. Димитър 2012“ 
 с. Габровци във Facebook
 ART-NATURE GABROVTSI 2014
 Duppini ART Group Facebook
 Duppini ART Group ART – NATURE SCULPTURE SYMPOSIUM 2015
 Филм за събитието
 Габровцисток 2012 – „В мрежите“

Села в област Велико Търново
Населени места в община Велико Търново